ব্যাডমিন্টন প্রশিক্ষণ শিবির শুভ উদ্বোধন | ন্যাশনাল গেমস | CampusLive24.com
ব্যাডমিন্টন প্রশিক্ষণ শিবির শুভ উদ্বোধন
Published: 2016-12-29 20:50:48 BdST, Updated: 2017-09-24 12:58:30 BdST
স্পোর্টস লাইভ: বৃহস্পতিবার বিকাল তিন ঘটিকায় শহীদ তাজউদ্দিন আহমেদ ইনডোর স্টেডিয়ামে (বঙ্গবন্ধু জাতীয় স্টেডিয়াম কমপ্লেক্স) তৃণমূল পর্যায় থেকে বাছাইকৃত প্রতিভাবান ব্যাডমিন্টন খেলোয়াড়দের নিয়ে চূড়ান্ত পর্বের প্রশিক্ষণ শিবির এর শুভ উদ্বোধন অনুষ্ঠিত হয়।
আবদুল মালেক, সচিব, স্থানীয় সরকার ও পল্লীউন্নয়ন মন্ত্রণালয়, গণপ্রজাতন্ত্রী বাংলাদেশ সরকার ও সভাপতি, বাংলাদেশ ব্যাডমিন্টন ফেডারেশন উক্ত অনুষ্ঠানে প্রধান অতিথি হিসেবে উপস্থিত থেকে প্রশিক্ষণ শিবিরের শুভ উদ্বোধন ঘোষণা করেন।
বিশেষ অতিথি হিসেবে উপস্থিত ছিলেন জাতীয় ক্রীড়া পরিষদের সচিব জনাব অশোক কুমার বিশ্বাস এবং বাংলাদেশ অলিম্পিক এসোসিয়েশনের উপ-মহাসচিব বাদল রায়।
উক্ত প্রশিক্ষণ ক্যাম্পে ঢাকা, চট্টগ্রাম, খুলনা, সিলেট, রাজশাহী, দিনাজপুর, বগুড়া, পাবনা, যশোর, নড়াইল, গোপালগঞ্জ, কুমিল্লা, ফেনী, ও পটুয়াখালীসহ ১৪টি জেলা ক্রীড়া সংস্থা হতে ২৮জন বালক ও ২০জন বালিকা সর্বমোট ৪৮জন প্রশিক্ষণার্থী অংশগ্রহন করেন।
ঢাকা, ২৯ ডিসেম্বর (ক্যাম্পাসলাইভ২৪.কম)// আইএইচ